ANDREW WOMMACK EVANKELIUMIN ÄÄRELLÄ
ÄLÄ RAJOITA JUMALAA 17/20
Juhlimme sitä, että Jeesus, -
maailman Pelastaja, Immanuel eli Jumala kanssamme tuli maailmaan.
Tässä raamatunopettajamme Andrew.
―Tervetuloa evankeliumin äärelle. Tänään jatkan opetussarjaani -
nimeltä Älä rajoita Jumalaa, vaan kuvittele itsesi menestyväksi.
Olen puhunut tästä jo pitkään, mutta viimeinen aihe, -
josta haluan tässä sarjassa puhua, on mielikuvituksemme.
Suosittelen myös, että tilaat sarjan materiaalit.
Olen kertonut, että Jumala sanoi minun rajoittavan Häntä ajattelullani.
Yksi tärkeimmistä asioista, joista Hän minulle puhui, oli se, -
etten nähnyt Jumalan voivan käyttää minua niin kuin Hän oli suunnitellut.
Huomasimmepa sitä tai emme, meillä jokaisella on käsitys siitä, -
millaisia ihmisiä olemme ja mitä pystymme tekemään.
Useimpien ihmisten minäkuva ei rakennu Jumalan Sanan mukaan.
Annamme sen sijaan maailman maalata sisäämme kuvan siitä, -
keitä olemme ja mihin pystymme. Lisäksi Saatana tekee kaikkensa -
rajoittaakseen sitä, mitä Jumala voi tehdä kauttamme.
Et voi nousta sisäistä minäkuvaasi suuremmaksi.
Snl. 23:7 "niinkuin hän mielessään laskee, niin hän menettelee."
Tässä puhutaan siitä, ettemme saa antaa rikkaan ihmisen -
pettää meitä rikkauksillaan tai pakottaa meitä tekemään jotain.
Tärkeintä eivät ole ulkoiset asiat, vaan hänen sydämensä ajatukset.
Kerron tulevissa jaksoissa muutamia asioita tästä periaatteesta, -
josta Jumalan Sana puhuu paljon. Meillä on sisällämme minäkuva, -
joka määrittää sen, mitä voimme tehdä. Se on elämämme säätölaite.
Se toimii samoin kuin kulkuneuvon säätölaite ja hiljentää vauhtia, -
jos nopeus kasvaa liian suureksi. Tiettyä nopeutta ei voi ylittää.
Mielikuvituksemme ja minäkuvamme ovat myös tällainen säätölaite.
Sanon tämän, koska kun Herra puhui minulle jakeen Ps. 78:41 kautta -
31. tammikuuta vuonna 2002, -
Hän sai minut huomaamaan, etten ollut osannut nähdä, -
että voisin menestyä ja saavuttaa kaiken sen, mistä Jumala oli puhunut.
Jumala oli näyttänyt minulle enemmän asioita kuin olin koskaan -
sallinut itseni kuvitella tekeväni. En ehkä osaa selittää tätä hyvin.
Yritän sanoa, ettei pelkkä tieto Jumalan suunnitelmasta riitä.
Ei riitä, että Jumala sanoo sinun tekevän joitakin asioita.
Sinun pitää nähdä itsesi tekemässä niitä ja osata kuvitella menestyväsi.
Jos et voi nähdä itseäsi menestyvänä, et saavuta ulkoistakaan menestystä.
Jumala oli näyttänyt, että palvelutyöni kasvaisi maailmanlaajuiseksi, -
mutta en ollut antanut itseni nähdä itseäni tekemässä sitä.
Se johtui osittain siitä, että olin ollut vuosikausia valmisteluvaiheessa.
Keskityin vain siihen, mitä minun piti tehdä juuri sillä hetkellä.
En voinut unelmoida tulevaisuudesta ja laiminlyödä senhetkistä työtä.
Yhteen aikaan toimin pastorina kolmessa pienessä seurakunnassa, -
tein radio-ohjelmaa ja matkustin. Jumala oli antanut nuo tehtävät, -
joten minusta ei ollut sopivaa istua unelmoimassa tulevista asioista -
ja samalla laiminlyödä sitä, minkä Jumala oli antanut minulle tehtäväksi.
Kuitenkaan emme voi tehdä fyysisesti mitään sellaista, -
minkä emme ole jo nähneet toteutuvan sielumme silmin.
En ollut käyttänyt mielikuvitustani niin kuin minun olisi pitänyt, -
jotta voisin saavuttaa uusia asioita. Luetaan jakeesta Jes. 26:3.
Tämä jae hämmästytti minua, kun tutkistelin sitä.
Uskon, että siinä on paljon enemmän asiaa kuin olen saanut siitä irti.
Jes. 26:3 "Vakaamieliselle sinä talletat rauhan, -
rauhan, sillä hän turvaa sinuun."
Tässä jakeessa 'mieleksi' käännetty heprean sana -
jetser tai jeser. Tutkin sitä eri sanakirjoista ja kommentaareista, -
kuten Strongin ja Youngin teoksista. Se on kirjoitettu välillä eri tavoin, -
mutta kyse on aina samasta sanasta, joka tarkoittaa mielikuvitusta.
Sitä on käytetty noin 12 kertaa VT:ssä.
Tässä siis sanotaan, että Herra tallettaa rauhan sille, -
jonka mielikuvitus pysyy Hänessä.
Tämä on hieno jae. Mieli- kuvituksesi täytyy pysyä Herrassa.
Herran täytyy saada vaikuttaa siihen, ja sen pitää kuvitella niitä asioita, -
joiden toteutumisesta Jumala on puhunut, ei tämän maailman asioita.
Valitettavasti monet meistä antavat maailman vaikuttaa itseensä niin, -
että se tappaa mielikuvituksemme.
Haluan selittää pari asiaa ennen kuin menen yksityiskohtiin.
Mielikuvitus on vain kykymme nähdä sielumme silmin asioita, -
joita emme voi nähdä silmillämme.
Kun puhun mielikuvituksesta, jotkut tulkitsevat sen tarkoittavan -
fantasioita, unelmointia ja epätodellisten asioiden näkemistä.
En puhu sellaisesta. Jumala loi meille mielikuvituksen.
Se on olennainen osa meitä. Ilman sitä emme voi tehdä mitään.
Tiedän, että jotkut ovat tästä eri mieltä.
He väittävät, etteivät kuvittele mitään, vaan toimivat vain tosiasioista käsin.
Kuvitellaan, että olet toimistossani ja kysyn, miten pääsen valtatielle.
Joutuisit kuvittelemaan reitin mielessäsi, että voisit sanoa: -
"Aja tätä katua Forge Streetille ja käänny Garden of the Gods Roadille."
Sitten joudut laskemaan mielessäsi, monensistako liikennevaloista -
käännytään valtatie 25:lle. Et ehkä ole ennen laskenut liikennevaloja, -
mutta voit tehdä sen mielikuvituksesi avulla. Se on vain kyky nähdä asioita.
Muistamiseen tarvitaan mielikuvitusta.
Voisin vaikkapa kysyä, miltä lapsuudenkotisi näytti.
Harva meistä asuu enää samassa talossa kuin lapsena, -
joten useimmat meistä eivät voi nyt nähdä lapsuudenkotiaan, -
mutta mielikuvituksessamme meillä on kuva siitä, ja voimme kuvailla sitä.
Useimmat meistä eivät ole koskaan laskeneet talonsa ovien määrää, -
mutta jos kysyisin, montako ulko-ovea talossasi on, -
osaisit sanoa sen, koska voisit laskea ne, vaikket juuri nyt näkisi niitä.
Voit käydä ne läpi mielessäsi, samoin olohuoneesi ikkunoiden määrän.
Useimmat meistä eivät ole koskaan laskeneet olohuoneensa ikkunoita, -
mutta voimme tehdä sen, koska meillä on kuva niistä. Sitä on mielikuvitus.
Kun nainen tekee ostoslistaa, hän näkee mielessään itsensä -
kulkemassa kaupan käytäviä pitkin ja miettii, -
mitä milläkin käytävällä on ja mitä hän sieltä tarvitsee.
Jamie ja minä menimme Britanniassa ruokakauppaan ostamaan vesipulloa.
USA:ssa vesipullot on sijoitettu eri paikkaan kun Britanniassa.
Emme osanneet kuvitella veden olevan siellä, missä se oli, -
ja jouduimme kiertämään koko kaupan läpi. Siihen meni puoli tuntia.
Lopulta löysimme vesipullot, jotka olivat meistä oudossa paikassa.
Menimme ensiksi siihen paikkaan, missä kuvittelimme niiden olevan.
Kaikki tämä kuuluu mielikuvitukseen, eikä se ole paha asia.
Raamattu puhuu kyllä siitä, että mielikuvitus voi muuttua pahaksi.
Silloin kuvittelemme koko ajan tappiota ja epäonnistumisia.
Jos lääkäri sanoo, että sairaus on kuolemaksi, moni kuvittelee heti -
itsensä kuolemassa ja käymässä läpi kaikkea, mitä sairaus voi aiheuttaa.
He kuvittelevat omat hautajaisensa ja miettivät, miltä ne näyttävät.
He huolehtivat siitä, miten heidän lapsensa selviävät.
Useimpien mielikuvitus on säädetty negatiiviseen suuntaan.
On siis olemassa negatiivinen mielikuvitus, ja sanon jotain siitäkin.
Mielikuvitus on myös todella hyvä asia, emmekä pärjää ilman sitä.
Nekin teistä, jotka kuvittelevat olevansa pelkkiä realisteja, -
käyttävät mielikuvitustaan koko ajan. Ilman sitä ette löytäisi edes kotiin, -
sillä unohtaisitte reitin. Emme voisi muistaa mitään ilman mielikuvitusta.
Raamatussa on paljon kohtia, joissa puhutaan näistä asioista.
Luen 1. aikakirjan luvusta 29, jossa Daavid rukoilee.
Hän oli antanut temppelille uhrin, jonka arvo olisi miljardeja dollareita.
Kun kansa näki, että kuningas rakasti temppeliä noin valtavasti, -
hekin alkoivat spontaanisti antaa temppelille varoja.
Uhrin kokonaisarvo oli luullakseni noin 4―5 miljardia dollaria.
Siinä oli kultaa, hopeaa, jalokiviä ynnä muuta. Kun Daavid näki sen, -
hän alkoi rukoilla ihmetellen sitä, että entisistä orjista koostuva kansa -
pystyi antamaan Jumalalle niin paljon. Jumala oli antanut heille -
tuon yltäkylläisyyden. Hän rukoili, että Jumala auttaisi kansaa -
muistamaan, mistä se oli lähtöisin. Luen keskeltä rukousta jakeesta 17: -
"Ja minä tiedän, Jumalani, -
että sinä tutkit sydämen ja mielistyt vilpittömyyteen.
Vilpittömällä sydämellä minä olen antanut kaikki nämä vapaaehtoiset -
lahjat, ja nyt minä olen ilolla nähnyt, kuinka sinun täällä oleva kansasi -
on antanut sinulle vapaaehtoiset lahjansa.
Herra, meidän isäimme Aabrahamin, Iisakin ja Israelin Jumala, -
säilytä tällaisina ainiaan kansasi sydämen ajatukset ja aivoitukset -
ja ohjaa heidän sydämensä puoleesi."
Englanniksi sanotaan: "Pidä tämä aina kansasi mielikuvituksessa..."
Daavid siis pyytää, että kansa muistaisi tuon asian aina, -
ja muistimme toimii mielikuvituksen avulla.
Jos pyytäisin sinua kertomaan, mikä oli lempilelusi, kun olit lapsi, -
pystyisit kuvittelemaan tuon lelun mielessäsi.
Et näe mielessäsi sanaa 'rekka-auto' tai 'nukke' -
tai mikä ikinä lempilelusi olikaan, vaan näet mielessäsi itse lelun.
Näet sen kuvan, sillä ajattelemme ja muistamme asiat kuvina.
Jae 18 "säilytä tällaisina ainiaan kansasi sydämen ajatukset -
ja aivoitukset ja ohjaa heidän sydämensä puoleesi."
Tämä on jo eri opetuksen aihe, mutta 2. Pietarin kirjeessä -
sanotaan kahdesti: "minä muistuttamalla herätän teitä".
Muisti on väkevä voima. Herra sanoi israelilaisille psalmeissa, -
että he kapinoivat ja tekivät syntiä, koska olivat unohtaneet Herran teot.
Koska muisti on väkevä voima, mielikuvitus on sitä myös, -
koska ilman sitä emme muista mitään. Se auttaa meitä näkemään asioita.
Kokoamisohjeissa on yleensä kirjalliset ohjeet, -
mutta niiden lisäksi on myös kuvia, koska sanonta, -
että yksi kuva kertoo enemmän kuin tuhat sanaa, on täysin totta.
Ohjeita tarvitaan yksityiskohtia varten, mutta työ pitää nähdä mielessään.
Luultavasti jokainen meistä on yrittänyt tehdä jotakin onnistumatta, -
kunnes yhtäkkiä asia kirkastuu meille ja näemme sen mielessämme.
Silloin pystymme tekemään sen.
Näin tapahtui minulle pari viikkoa sitten. Minulla on paljon tekeillä.
Näin sydämessäni, miten voin tehdä asioita, jotka olen halunnut tehdä.
Mielikuvitukseni toimi. Nyt tiedän, miten voin edetä -
ja saada asiat tehtyä, koska olen nähnyt ne mielikuvitukseni kautta.
Rakensin kotiini terassin, joka oli kolmessa tai neljässä tasossa.
Laitoin ison saavin sinne irtomaan keskelle -
ja istuin sen päällä tuijottamassa tuota aluetta pitkän aikaa.
Näin mielessäni erilaisia asioita ja pohdin, pidinkö niistä vai en.
Istuin siellä kauan. Jamie tuli kerran kysymään, mitä oikein tein, -
sillä olin tuijottanut tuntikausia tyhjyyteen, eikä mitään tapahtunut.
Näin asioita sydämessäni.
Kun näin mielessäni haluamani rakennelman, pystyin tekemään sen.
Rakennamme Woodland Parkiin 53 miljoonan dollarin rakennusta.
Työssä käytetään piirustuksia, jotta kaikki näkisivät asian samoin.
Jos vain kuvailisimme sanoin, millaisen rakennuksen haluamme, -
eri ihmiset voisivat ymmärtää sen eri tavoin, -
joten suunnitelmat pitää myös piirtää. Juttelin arkkitehtien kanssa -
ja yritin kuvailla sanoin, millaisen rakennuksen haluan.
He piirsivät siitä suunnitelman, mutta kun näin sen, sanoin, -
etten halunnut sellaista.
Työskentelimme piirrosten kimpussa, kunnes näimme asiat samoin.
Ilman rakennuspiirustuksia ei voi rakentaa toimivaa rakennusta.
Mielikuvituksen avulla teemme rakennuspiirustukset elämää varten.
Sinulla on sisälläsi kuva siitä, kuka olet, mitä voit tehdä, -
mitä voit saavuttaa, miten kauas voit mennä ja mitä rajoitteita sinulla on.
Minusta nämä ovat tärkeitä asioita, mutta minulla on kiire eteenpäin.
Sinun täytyy tutkia ja pohdiskella niitä. Asioiden tutkiskelu on sitä, -
että luemme asioita Jumalan Sanasta -
ja näemme mielikuvituksemme avulla niiden toteutuvan.
Et voi pohdiskella tai tutkiskella Sanaa käyttämättä mielikuvitustasi.
Muistan, kun lapsena luin Daavidin ja Goljatin taistelusta.
Luin, että Goljat oli niin ja niin monta kyynärää pitkä.
Luin selitysteoksesta, että useimmat uskovat hänen olleen kolmimetrinen.
Toisten mielestä hän oli vieläkin pidempi, jopa neljä metriä pitkä.
Menin ulos ja merkitsin, miten korkealla kolme metriä oli.
Sitten kumarruin, koska Daavidin arvellaan olleen pienikokoinen.
Tein sen voidakseni kuvitella mielessäni, miltä tilanne näytti.
Halusin nähdä asiat mielessäni sen sijaan, että vain lukisin niistä.
Muistan, kun kävin Israelissa, -
ja bussi pysähtyi Elanlaaksossa, jossa Daavid taisteli Goljatia vastaan.
Raamatun mukaan sotajoukot olivat vuorilla laakson ympärillä.
Laakso oli ainakin kolmen kilometrin tai jopa kuuden kilometrin levyinen.
Kaikkialla sen ympärillä oli vuoria, joille sotajoukot olivat asettuneet.
Niiden keskellä oli valtava laakso, jossa tuo taistelu piti käydä.
Daavid lähti liikkeelle ja poimi joenuomasta viisi sileää kiveä.
Bussimme pysähtyi siellä eräänä kuumana päivänä.
Olin ainoa, joka halusi nousta ulos bussista.
Menin ulos bussista, kuljin tuota kuivaa joenuomaa pitkin -
ja poimin sieltä viisi sileää kiveä niin kuin Daavidkin oli tehnyt.
Katsoin kiviä ja ympärilläni olevia vuoria ja kuvittelin mielessäni, -
miltä Daavidista tuntui taistella Goljatia vastaan ja miltä kaikki näytti.
Kertomus Daavidista ja Goljatista heräsi eloon mielessäni, -
koska pystyin nyt kuvittelemaan sen mielessäni paljon paremmin.
Monet matkatoverini sanoivat, että Israelissa Raamattu heräsi eloon, -
sen kertomukset tuntuivat elävämmiltä ja he pääsivät lähemmäs Herraa.
Heistä se johtui siitä, että Israelissa oli jokin erityinen voitelu.
Mielestäni jotkut heistä menivät innossaan liiankin pitkälle.
He intoilivat siitä, että Jeesuskin oli kävellyt tuon maan kamaralla.
En usko, että tuossa paikassa on mitään erityistä voitelua.
Noiden paikkojen näkeminen vain herättää mielikuvituksemme eloon.
Monet lukevat Raamattua vain sanoina eivätkä pohdiskele sitä.
Heillä on alikehittynyt mielikuvitus, eivätkä he näe Raamatun tapahtumia.
Kun he menevät Israeliin ja näkevät paikat, joista ovat lukeneet, -
heidän mielikuvituksensa pystyy kuvittelemaan tapahtumat elävämmin.
Siksi heistä tuntuu, että Raamatun tapahtumat heräävät eloon.
Se ei johdu siitä, että tuon maa-alueen yllä olisi jokin erityinen voitelu.
Heidän mielensä vain pystyy siellä näkemään asiat selvemmin.
Haluan kaiken tämän avulla sanoa, että mielikuvituksella -
on tärkeä rooli siinä, että lakkaamme rajoittamasta Jumalaa.
Jos et pysty sielusi silmin näkemään niiden asioiden toteutumista, -
mitä Jumala käskee sinun tehdä, rajoitat Jumalaa todella pahasti.
Tämä oli yksi asioista, joista Jumala puhui minulle vuonna 2002.
Minun piti alkaa käyttää aikaa siihen, että vain istuin ja näin mielessäni, -
kuinka asiat, joista Jumala oli minulle puhunut, toteutuivat.
Minun piti unelmoida suurempia. T.E. Lawrence eli Arabian Lawrence -
puhui tästä hyvin. Harmi, etten muista, miten hän sen täsmälleen sanoi.
Hän puhui ensinnäkin ihmisistä, jotka uneksuvat yöllä silmät kiinni.
Heidän unensa saattavat vaikuttaa todellisuuteen tai sitten eivät.
Vaarallisia ovat kuitenkin ne, jotka uneksuvat silmät auki -
ja alkavat sitten tavoitella asioita, joista ovat unelmoineet.
Hän puhuu kyvystämme nähdä asioita sydämemme silmillä, kuvitella -
ja unelmoida suuria. Ne, jotka tekevät näin, muuttavat maailman.
Voin itse todistaa, että asiat, jotka olen nähnyt sieluni silmin, -
ovat toteutuneet. Rakensimme juuri 32 miljoonan dollarin rakennuksen -
ja olemme rakentamassa toista, 53 miljoonan dollarin rakennusta.
Ensimmäinen rakennus on valmis, ja ihmiset näkevät sen silmillään, -
mutta näin tuon rakennuksen kauan ennen kuin sitä oli olemassakaan.
Näin sen sieluni silmin, kun sen paikalla oli vain peltoa.
Nyt näen sen silmilläni.
On itse asiassa jännittävämpää nähdä asioita sydämellä kuin silmillä.
Ystävät ja kumppanit, sijoituksenne järjestöömme ja Charis-kouluun -
tuottavat opetuslapsia eri puolilla maailmaa. Tässä Jessica Ketchum.
Olen aina halunnut tehdä videoita.
Chariksen medialinja antoi meille tarvittavat työkalut ja ohjelmat -
sydämemme palon toteuttamiseen.
Medialinjan jälkeen olen kuvannut Saksassa ja eri puolilla USA:ta, -
ja muutan Pietariin puoleksi vuodeksi.
Minusta on tärkeää, että kristityt ovat mukana elokuvateollisuudessa.
Jumalamme on luovuuden Luoja.
Siksi meidän tulisi esittää luovimmat ideat upeimmalla tavalla.
Andrew'n työ ja Charis-koulu -
ovat muuttaneet maailmaa jo 20 vuotta.
Andrew'n opetus "Älä rajoita Jumalaa" on saatavana kirjana.
Se on saatavana myös työkirjana, -
joka sopii pienryhmille, pyhäkouluun sekä itsenäiseen opiskeluun.
Siinä on mukana koko sarjan opetus, -
ja mukana tulevalta CD-levyltä voit tulostaa tehtäviä.
Työkirjan hinta on 17,50 puntaa.
Opetus on saatavana myös CD- ja DVD-levyillä 19 punnalla.
Saat kirjan tai levyjen mukana myös Älä rajoita Jumalaa -tarran.
Tämän staattisen tarran voi kiinnittää vaikka peiliin, ja se muistuttaa, -
ettemme rajoittaisi Jumalaa ajattelemalla liian pienesti.
Saat tämän tarran ilmaiseksi myös nettisivujemme kautta.
Jos haluat enemmän kuin yhden tarran, ne maksavat punnan kappale.
Koko opetussarjan voi ladata ilmaiseksi nettisivuiltamme.
Sieltä näet kaikki tavat, joilla voit tilata opetuksen.
Palvelunumeromme ovat tänään suljettuja joululoman takia, -
mutta voit tilata materiaaleja nettisivuiltamme -
joka päivä ympäri vuorokauden.
Sieltä löydät päivän ohjelmaan liittyvien materiaalien lisäksi -
paljon muitakin tuotteita.
Jos haluat, voit myös tilata materiaaleja kirjoittamalla meille.
Käytä jotakin ruudulla näkyvistä osoitteista. Ota yhteyttä jo tänään!
Olet tervetullut tapaamaan Andrew'ta johonkin näistä tapahtumista.
Tammikuussa 2015 Andrew puhuu Arizonan Phoenixissa ja Mesassa -
ja pitää vuotuisen miesten seminaarin Coloradon Woodland Parkissa.
Helmikuussa hän vierailee Kalifornian kaupungeissa.
Maaliskuussa hän puhuu Texasissa, Kansasissa ja Oklahomassa -
sekä jälleen Coloradon Woodland Parkissa kampuspäivillä -
ja ARMI-järjestön konferenssissa.
Lisätietoa tapahtumista alueellasi saat nettisivuiltamme.
Tule mukaan kolmipäiväiseen raamattuseminaariin tammikuussa.
Se järjestetään Biltmoren luksushotellissa Phoenixissa.
Nauti Arizonan auringosta ja Andrew'n väkevästä sanomasta.
Andrew'n lisäksi seminaarissa puhuu Duane Sheriff Oklahomasta.
Ylistyksestä vastaavat Charlie ja Jill LeBlanc sekä Jamie Wommack.
Jos varaat huoneesi 12.12.2014 mennessä, -
saat sen 139 dollarin erityishintaan.
Seminaari pidetään 1.―3.1.2015.
Lisätietoa tapahtumasta ja majoituksesta nettisivuillamme.
Kun tulin uskoon, halusin raamattu- kouluun oppiakseni lisää Jumalasta.
Se muutti elämäni täysin. Minusta tuli onnellisempi ihminen.
Nykyisin rakastan vain Jeesusta. Tämä on ollut elämäni parasta aikaa.
Ison-Britannian Charis-koulut odottavat sinua!
Lisätietoja nettisivuiltamme.
Terveisiä kaikille katsojillemme Australiassa.
Meillä on nyt uusi toimisto Australian Kultarannikolla.
Kävin siellä äskettäin. Se oli kolmas matkani Australiaan, -
ja palaute oli niin hyvää, että päätimme avata sinne toimiston.
Halusin kertoa teille siitä, jotta voitte tehdä tilauksia sen kautta.
Palvelunumero näkyy ruudulla. Haluamme olla teille siunauksena -
ja auttaa teitä pääsemään käsiksi Jumalan Sanan totuuksiin.
Tässä ovat siis Australian- toimistomme yhteystiedot.
Suomennos: Anni Lähteenmäki